LEVANTAMENTO DAS ACTAS DE PAGAMENTO E OCUPACIÓN DOS BENS E DEREITOS AFECTADOS. EXPTE. EM-001/15. PROXECTO DE EXPROPIACIÓN DA ZONA E69B DO PXOM DE SANXENXO, EN O REVEL – VILALONGA
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 04/05/2016)

Polo Sr. Alcalde-Prsidente do Concello de Sanxenxo, con data do 18 de abril de 2016, ditouse a resolución que se transcribe de seguido: Visto o informe – proposta que, con data do 18 de abril de 2016, emite o técnico do Concello de Sanxenxo, do seguinte tenor literal: “Vista a tramitación do proxecto de expropiación referido, o Técnico do Concello de Sanxenxo ten a ben subscribir o seguinte 01.—Por Acordo da Corporación Municipal en Pleno en sesión do 17 de xullo de 2015 apróbase definitivamente o “Proxecto de expropiación polo procedemento de taxación conxunta dos terreos pertencentes a particulares, incluídos no ámbito do plan especial de infraestruturas e dotacións da zona E69B do PXOM de Sanxenxo, en O Revel, parroquia de Vilalonga”. 02.—De acordo co establecido no artigo 144.1 da Lei 9/2002, do 30 de decembro, de Ordenación Urbanística e Protección do Medio Rural de Galicia, entón vixente, o acordo de aprobación definitiva do expediente de taxación conxunta implicará a declaración de urxencia da ocupación dos bens e dereitos afectados 03.—O apartado 11 do artigo 118 da vixente Lei 2/2016, do 19 de febreiro, do Solo de Galicia, determina que o pagamento ou depósito do importe da valoración establecida producirá os efectos previstos nos número 6, 7 e 8 do artigo 52 da Lei do 16 de decembro de 1954, de Expropiación Forzosa, sen prexuízo de que continúe a tramitación do procedemento para a definitiva fixación do prezo xusto.04.—Logo do anterior procede fixar as datas nas que se procederá ó levantamento das correspondentes actas de pagamento ou no seu caso de consignación e as actas de ocupación, de acordo co establecido nos artigos 48 e seguintes da Lei do 16 de decembro de 1954, de Expropiación Forzosa. O levantamento das actas de pagamento dos seus predios efectuarase no salón de Plenos do Concello de Sanxenxo, situado na planta baixa da rúa Consistorio 4 – 6 de Sanxenxo, no día e na hora que se fixan no seguinte cadro: Pola súa parte, o levantamento das actas de ocupación terá lugar na mesma data e hora, a continuación da correspondente acta de pagamento ou, de ser o caso, da súa consignación. O pagamento levarase a cabo mediante talón nominativo ós expropiados, nos termos establecidos no artigo 48.2 da Lei do 16 de decembro de 1954, de Expropiación Forzosa.05.—Faise expresa constancia de que o pagamento do prezo xusto só se fará efectivo, consignándose en caso contrario, segundo a normativa de expropiación forzosa e de xestión urbanística, ós interesados que acrediten de legal forma a súa titularidade; polo que a este acto na data, hora e lugar indicados, os titulares dos bens e dereitos afectados, por sí ou por medio de representante debidamente apoderado para actuar no seu nome e a tal efecto, achegarán certificación rexistral ó seu favor na que conste que se estendeu a nota do artigo 32 do Regulamento Hipotecario, ou no seu defecto, os títulos xustificativos da súa propiedade ou dos dereitos completados con certificación negativa do Rexistro da Propiedade referidas ás mesmas fincas descritas nos títulos. Se existiran cargas deberán comparecer os titulares das mesmas Os interesados ou os seus representantes deberán identificarse mediante o documento nacional de identidade ou outro documento oficial acreditativo da mesma, e achegar unha copia dos títulos orixinais e unha copia do último recibo do Imposto de Bens Inmobles para entregar no intre da acta de pagamento. A consignación do prezo xusto producirase no caso de que o expropiado non quixese aceptar o pagamento ou non presentase os títulos requiridos xustificativos do dominio ou existise disputa respecto á titularidade do ben ou dereito expropiado ou, en xeral, concorresen algún dos supostos do artigo 51 do Regulamento da Lei de Expropiación Forzosa. Dita consignación farase na Caixa Xeral de Depósitos, de acordo co establecido no artigo 206.1 do Regulamento de Xestión Urbanística.06.—A resolución que proceda deberá notificarse ós titulares dos bens e dereitos que figuran no expediente expropiatorio e publicarse no Boletín Oficial da Provincia, no Taboleiro de Edictos e na páxina web do Concello. Deberá notificarse o acordo ó Ministerio Fiscal, para os efectos previstos no artigo 5 da Lei do 16 de decembro de 1954, de Expropiación Forzosa, en relación cos interesados descoñecidos e cos non comparecidos no expediente. Logo do mais arriba referido, elévase a proposta ó Alcalde do Concello de Sanxenxo nos seguintes termos: “PRIMEIRO.— Aprobar as data e horas de pagamento, consignación e ocupación fixadas no presente informe proposta para o aboamento polo Concello do importe do total dos prezos xustos, que ascende á contía de CENTO CINCUENTA E OITO MIL DOUSCENTOS OITENTA E DOUS EUROS CON VINTECATRO CÉNTIMOS DE EURO (158.282,24 €) que figura no “Proxecto de expropiación polo procedemento de taxación conxunta dos terreos pertencentes a particulares, incluídos no ámbito do plan especial de infraestruturas e dotacións da zona E69B do PXOM de Sanxenxo, en O Revel, parroquia de Vilalonga” aprobado definitivamente por Acordo da Corporación Municipal en Pleno en sesión do 17 de xullo de 2015, segundo o importe reflectido para cada finca na respectiva folla de aprecio. SEGUNDO.— Notificar a presente resolución ós titulares dos bens e dereitos que figuran no expediente expropiatorio e publicala no Boletín Oficial da Provincia e no Taboleiro de Edictos e na páxina web do Concello”. Con base nos devanditos antecedentes, o alcalde-presidente do Concello de Sanxenxo, conforme ao disposto no artigo 21.1) da Lei 7/1985, de 2 de Abril, reguladora das Bases do Réxime Local e no artigo 61.1) da Lei 5/1997, de 22 de xullo, reguladora da Administración Local de Galicia, resolve: PRIMEIRO.— Aprobar as datas e horas de pagamento, consignación e ocupación fixadas no informe–proposta do técnico do Concello de Sanxenxo, de data do 18/04/2016, reproducido na presente resolución, para o aboamento polo Concello do importe do total dos prezos xustos, que ascende á contía de CENTO CINCUENTA E OITO MIL DOUSCENTOS OITENTA E DOUS EUROS CON VINTECATRO CÉNTIMOS DE EURO (158.282,24 €) que figura no “Proxecto de expropiación polo procedemento de taxación conxunta dos terreos pertencentes a particulares, incluídos no ámbito do plan especial de infraestruturas e dotacións da zona E69B do PXOM de Sanxenxo, en O Revel, parroquia de Vilalonga”, aprobado definitivamente por acordo da Corporación Municipal en Pleno en sesión do 17 de xullo de 2015, segundo o importe reflectido para cada finca na respectiva folla de aprecio. SEGUNDO.— Notificar a presente resolución aos titulares dos bens e dereitos que figuran no expediente expropiatorio e publicala no Boletín Oficial da Provincia e no Taboleiro de Edictos e na páxina web do Concello””. O que se notifica a todas as persoas interesadas para o seu coñecemento e efectos, informando que a presente resolución é de trámite e contra a mesma non cabe interpoñer recurso algún, sen prexuízo de que a oposición a dito acto poida alegarse polos interesados para súa consideración na resolución que poña fin ó procedemento, como así dispón o artigo 107.1 parágrafo segundo da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Sanxenxo, 27 de abril de 2016.—O Secretario Xeral, Ángel Luis López Pita.